**სს “საქართველოს რკინიგზა”**

**დირექტორთა საბჭოს**

**დადგენილება**

2017 წლის 25 სექტემბერი №32/45

**”სატვირთო გადაზიდვების ტარიფები და დამატებითი საფასურები”-ში დამატებისა და ცვლილების შეტანის შესახებ**

1. ცნობად იქნას მიღებული სს ”საქართველოს რკინიგზის” ფილიალ ”საქართველოს რკინიგზის სატვირთო გადაზიდვების ფილიალის” 2017 წლის 22 სექტემბრის №45472 მოხსენებითი ბარათი.
2. მოწონებულ იქნას საქართველოსა და აზერბაიჯანის რკინიგზათა წარმომადგენლებს შორის ხელმოსაწერი ოქმის პროექტი (თან ერთვის).
3. საქართველოს სარკინიგზო კოდექსის 64-ე მუხლის შესაბამისად, სს ”საქართველოს რკინიგზის” დირექტორთა საბჭოს 2016 წლის 29 ნოემბრის №30/50 დადგენილებით დამტკიცებულ ”სატვირთო გადაზიდვების ტარიფები და დამატებითი საფასურები”-ში შეტანილ იქნას დამატება და ცვლილება, კერძოდ:

**ა)** მუხლი V-ს დაემატოს ახალი 50-ე პუნქტი:

„50. სადგურ ფოთიდან (მათ შორის პორტიდან) სადგურ გარდაბნის გავლით ამმონიის გიდროფოსფატის (31053000) თურქმენეთის დანიშნულებით სავაგონო გადაზიდვისას დადგინდეს სპეცტარიფი 7,50 აშშ დოლარი ერთ ტონა ტვირთზე.”;

**ბ)** მუხლი V-ს დაემატოს ახალი 51-ე პუნქტი:

„51. სადგურ ფოთის/ბათუმის (მათ შორის პორტების) დანიშნულებით აზერბაიჯანიდან (სადგური კიშლი) საექსპორტო შავი ლითონების ნაწარმის (72072015; 7208; 7301-7307) სავაგონო გადაზიდვისას დადგინდეს სპეცტარიფი 9,75/10,75 აშშ დოლარი ერთ ტონა ტვირთზე.”;

**გ)** მუხლი V-ს 49-ე პუნქტს მოქმედების ვადა გაუგრძელდეს 2017 წლის 31 ოქტომბრის ჩათვლით:

**4.** წინამდებარე დადგენილების მესამე პუნქტი ძალაში შევიდეს ხელმოწერის დღიდან და მესამე პუნქტის „ა“ და „ბ“ ქვეპუნქტებისათვის მოქმედების ვადა განისაზღვროს 2017 წლის 31 დეკემბრის ჩათვლით.

**5.** ფილიალმა “ვორლდ ბიზნეს სოლუშენს”  (ლ.კუკავა) უზრუნველყოს შესაბამისი ცვლილების შეტანა სატვირთო გადაზიდვების ბილინგის ერთიან ელექტრონულ სისტემაში.

**6.** კონტროლი დადგენილების შესრულებაზე განახორციელოს სს ”საქართველოს რკინიგზის” ფილიალ ”საქართველოს რკინიგზის სატვირთო გადაზიდვების ფილიალის” დირექტორის მოადგილემ კომერციის და მარკეტინგის დარგში (კ. გუდიაშვილი).

**დირექტორთა საბჭოს**

**თავმჯდომარე**

**მ. ბახტაძე**